CELEX: 32008D0695
Language: da
Date: 2008-08-29 00:00:00
Title: 2008/695/EF: Kommissionens afgørelse af 29. august 2008 om påbegyndelse af arbejdet i Det Regionale Rådgivende Råd for Middelhavet som led i den fælles fiskeripolitik

30.8.2008   
            
            
               DA
            
            
               Den Europæiske Unions Tidende
            
            
               L 232/12
            
         
      KOMMISSIONENS AFGØRELSE
   
   af 29. august 2008
   om påbegyndelse af arbejdet i Det Regionale Rådgivende Råd for Middelhavet som led i den fælles fiskeripolitik
   (2008/695/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets afgørelse 2004/585/EF af 19. juli 2004 om oprettelse af regionale rådgivende råd som led i den fælles fiskeripolitik (1), særlig artikel 3, stk. 3,
   under henvisning til henstilling fremsendt af Italien den 16. maj 2008 på Spaniens, Frankrigs, Grækenlands, Maltas, Sloveniens og Cyperns vegne, og
   ud fra følgende betragtninger:
   
               (1)
            
            
               Ved Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (2) og afgørelse 2004/585/EF udstikkes rammerne for oprettelsen af regionale rådgivende råd og for deres arbejde.
            
         
               (2)
            
            
               I medfør af artikel 2 i afgørelse 2004/585/EF er der oprettet et regionalt rådgivende råd for Middelhavet.
            
         
               (3)
            
            
               Repræsentanter for fiskeriet og andre interessegrupper har i overensstemmelse med artikel 3, stk. 1, i afgørelse 2004/585/EF indgivet en ansøgning om påbegyndelse af arbejdet i nævnte regionale rådgivende råd til Grækenland, Spanien, Frankrig, Cypern, Malta og Slovenien.
            
         
               (4)
            
            
               De pågældende medlemsstater har som krævet i artikel 3, stk. 2, i afgørelse 2004/585/EF truffet afgørelse om, hvorvidt ansøgningen om Det Regionale Rådgivende Råd for Middelhavet var i overensstemmelse med nævnte afgørelse. Den 16. maj 2008 fremsendte medlemsstaterne en henstilling om dette regionale rådgivende råd til Kommissionen.
            
         
               (5)
            
            
               Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF samt under hensyntagen til målene og principperne i den fælles fiskeripolitik og finder, at Det Regionale Rådgivende Råd for Middelhavet er klart til at påbegynde arbejdet —
            
         TRUFFET FØLGENDE AFGØRELSE:
   Eneste artikel
   Det Regionale Rådgivende Råd for Middelhavet, oprettet ved artikel 2, stk. 1, litra b), i afgørelse 2004/585/EF, påbegynder sit arbejde den 15. september 2008.
   
      Udfærdiget i Bruxelles, den 29. august 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EFT L 256 af 3.8.2004, s. 17. Ændret ved afgørelse 2007/409/EF (EUT L 155 af 15.6.2007, s. 68).
   
      (2)  EFT L 358 af 31.12.2002, s. 59. Ændret ved forordning (EF) nr. 865/2007 (EUT L 192 af 24.7.2007, s. 1).